
ACORD DE CONFIDENȚIALITATE ȘI NEDIVULGARE
privind accesul și vizita în incinta Paragon Customer Communications Romania SRL
("NDA" / "Acordul")
Nr. înregistrare: [____________]     Data: [____________]
1. PĂRȚILE
1.1. Societatea PARAGON CUSTOMER COMMUNICATIONS ROMANIA SRL, cu sediul social în Str. Rasaritului, nr. 47k, Buftea, Jud. Ilfov, înregistrată la Registrul Comerțului Ilfov sub nr. J2004000993236, având CUI RO16570490, reprezentată legal prin Manuela Teodorescu, in calitate de Director General (denumită în continuare "Compania" sau "Divulgatorul"), pe de o parte,
și
1.2. Societatea [DENUMIRE COMPANIE VIZITATOARE / DELEGAȚIE]__________________________________________________ , cu sediul social în [adresă completă]localitate/oraș _____________________________ Strada ________________________ nr. ________________, Clădire/Bloc ______________, Etaj _______, Ap./Birou ________________, Sector/Județ ____________________, înregistrată în Registrul Comerțului sub nr. [____________], ____________________ , CUI [____________], reprezentată prin persoanele nominalizate în Anexa nr. 1 la prezentul Acord (denumită în continuare "Vizitatorul" sau "Destinatarul"), pe de altă parte,
denumite împreună "Părțile" și, individual, "Partea",
Aavând în vedere că:
·  Vizitatorul urmează să efectueze o vizită în incinta fabricii/sediului Companiei, prin intermediul unei delegații formate din una sau mai multe persoane, în scopul menționat la art. 2, 
· cu această ocazie,  cu care Vizitatorul și membrii delegației acestuia pot avea acces la informații , procese, instalații, documente și know-how confidențiale ale Companiei, astfel cum acestea sunt definite conform prezentului Acord, 
Părțile au convenit încheierea prezentului Acord de Confidențialitate și Nedivulgare, după cum urmează:
2. OBIECTUL ACORDULUI ȘI SCOPUL VIZITEI
2.1. Prezentul Acord reglementează condițiile de acces, confidențialitate, utilizare și protecție a Informațiilor Confidențiale la care Vizitatorul și/sau membrii delegației acestuia (denumiți în continuare "Reprezentanții") vor avea acces cu ocazia vizitei efectuate la data de [____________], ______________________ , în incinta Companiei situată la adresa din str. Rasaritului nr.  47K, loc. Buftea, Jud. Ilfov, incintă compusă din spațiu de birouri și conferințe precum și spațiul de producție al Companiei ("Vizita").
2.2. Scopul exclusiv al Vizitei constă în  este: Vizita site-ului de producție al unui membru al ATT cu ocazia Conferinței Anuale a Asociațieivizita sediului și incintei de producție al Companiei, în calitate de membru al Asociației Tipografilor Transilvania, de către alți membri ai Asociației, cu ocazia conferinței anuale. Se prevede în mod expres că  Eeste strict interzisă folosirea Vizitei sau a informațiilor obținute cu această ocazie în orice alt scop care ar putea afecta interesele, de orice natură, ale Companiei, inclusiv, fără a se limita la, scopuri concurențiale, comerciale, de cercetare-dezvoltare proprii sau de consultanță pentru terți.


2.3. Compania și Vizitatorul recunosc și acceptă în mod expres că Vizitatorul și/sau societățile din grupul din care acesta face parte, desfășoară activitate în același domeniu sau într-un domeniu concurent celui al Companiei, motiv pentru care obligațiile asumate prin prezentul Acord sunt vor fi interpretate și aplicate cu maximă strictețe.


3. DEFINIREA INFORMAȚIILOR CONFIDENȚIALE
3.1. Prin "Informații Confidențiale" se înțelege orice informație, indiferent de formă (scrisă, orală, vizuală, electronică, mostre, produse, mecanisme, procedee) pe care Reprezentanții o percep, observă, notează sau la care au acces, în orice mod, în incinta sau în spațiul exterior al Companiei, cu ocazia Vizitei, incluzând, fără a se limita la:
1. procese de fabricație și echipamente tehnologice aferente, tehnologii, fluxuri operaționale și tehnologice, linii de producție, utilaje și echipamente de producție, inclusiv modul de amplasare și operare, layout-ul incintei de producție fabricii;
1. know-how, secrete comerciale, metode de lucru, specificații tehnice, formule, rețete, standarde de calitate;
1. informații privind furnizorii și clienții Companiei, a căror nume/logo/mărci înregistrate pot fi identificate în interiorul sau exteriorul Companiei, amplasate/imprimate pe diverse produse realizate de Companie pentru aceștia sau pe diverse produse, mărfuri utilizate în activitatea de producție;
1. informații financiare, planuri de afaceri, planuri de investiții, strategii de dezvoltare;
1. date privind personalul Companiei,, organigrama, structura de conducere, politicile de resurse umane;
1. orice document, desen, schiță, fotografie, înregistrare audio-video, notiță realizată în timpul Vizitei;
1. orice altă informație care, prin natura sa sau prin împrejurările divulgării, ar trebui în mod rezonabil considerată confidențială.
3.2. Nu constituie Informații Confidențiale acele informații care: 
· (i) erau deja cunoscute în mod public la momentul Vizitei, fără nicio culpă a Vizitatorului; 
· (ii) devin publice ulterior, fără încălcarea prezentului Acord; 
· (iii) au fost deținute în mod legal de Vizitator, în mod demonstrabil, anterior Vizitei; 
· (iv) trebuie divulgate în temeiul unei dispoziții legale imperative sau al unei hotărâri judecătorești definitive,
 caz în care Vizitatorul va notifica de îndată Compania, anterior divulgării, pentru a permite acesteia să solicite măsuri de protecție.
4. OBLIGAȚIILE DE CONFIDENȚIALITATE
Vizitatorul se obligă, atât în nume propriu, cât și pentru toți Reprezentanții săi, ale căror fapte le garantează și pentru care răspunde solidar și nelimitat, după cum urmează:
a. a) să păstreze strict confidențiale toate Informațiile Confidențiale și să nu le divulge, comunice, publice sau pună la dispoziția niciunui terț, sub nicio formă, direct sau indirect;

b. b) să nu utilizeze Informațiile Confidențiale, în tot sau în parte, în niciun scop, altul decât cel expres menționat la art. 2.2, inclusiv, fără limitare, în scopul dezvoltării, îmbunătățirii sau adaptării propriilor produse, procese, servicii sau strategii comerciale;

c. c) să limiteze accesul la Informațiile Confidențiale, în cadrul propriei organizații sau grupului de companii din care face parte, exclusiv la acele persoane care au nevoie de acestea în legătură directă cu scopul Vizitei și care sunt, la rândul lor, ținute de obligații de confidențialitate cel puțin la fel de stricte;
d. d) să nu copieze, reproducă, fotografieze, filmeze, înregistreze, transcrie sau extragă în orice alt mod Informații Confidențiale, cu excepția cazului în care Compania își dă acordul scris prealabil și expres pentru fiecare situație în parte;
e. e) să nu introducă în incinta Companiei aparate foto, camere video, drone, dispozitive de înregistrare audio sau video, vizibile sau ascunse, dispozitive de scanare/măsurare 3D sau orice alt echipament similar, fără acordul scris prealabil al Companiei; 
f. toate telefoanele mobile ale membrilor delegației vor avea camera foto/video acoperită sau vor fi inchise și predate la recepție, la solicitarea reprezentantului desemnat al Companiei;
g. f) să nu efectueze, personal sau prin terți, operațiuni de inginerie inversă ("reverse engineering"), dezasamblare, testare, prelevare de mostre sau analiză a produselor, materialelor sau utilajelor la care are acces pe durata Vizitei;
h. g) să respecte întocmai traseul de vizitare, instrucțiunile de securitate, protecția muncii și indicațiile personalului însoțitor desemnat de Companie, Compania rezervându-și dreptul de a restricționa în orice moment, fără explicații, accesul la anumite zone, echipamente sau documente, sau de a modifica sau restricționa traseul de vizitare.
5. CLAUZA DE NESOLICITARE A PERSONALULUI (NON-SOLICITATION)
5.1. Vizitatorul se obligă ca, pe toată durata Vizitei și pentru o perioadă de 36 (treizeci și șase) de luni de la data Vizitei, să nu recruteze, angajeze, contracteze, ofere colaborare sau determine în orice alt mod, direct sau indirect (inclusiv prin firme de recrutare, agenți sau alte societăți din grupul propriu), niciun angajat, colaborator, administrator sau reprezentant al Companiei sau al unei societăți afiliate acesteia, cu care Vizitatorul sau Reprezentanții săi au intrat în contact cu ocazia Vizitei sau despre a cărui existență/funcție sau date de contact personale au luat cunoștință în acest context.
5.2. Interdicția prevăzută la art. 5.1 se aplică indiferent dacă inițiativa contactului aparține Vizitatorului sau persoanei vizate, cu excepția situației în care persoana respectivă a răspuns, din proprie inițiativă și fără nicio formă de solicitare, provocare sau publicitate direcționată din partea Vizitatorului, unui anunț de recrutare cu caracter general, publicat public și neadresat în mod specific angajaților Companiei.
5.3. Încălcarea prezentei clauze atrage, pentru fiecare persoană astfel recrutată/contractată, o penalitate în cuantum de 12 (douăsprezece) salarii brute lunare ale persoanei respective, calculate la nivelul ultimului salariu brut cunoscut, dar nu mai puțin de echivalentul în RON a 50.000 EUR per persoană, sumă datorată necondiționat, fără a fi necesară dovedirea vreunui prejudiciu, aceasta reprezentând o evaluare convențională minimă a prejudiciului, Compania păstrându-și dreptul de a solicita despăgubiri suplimentare pentru prejudiciul efectiv dovedit ce depășește această sumă.

6. INTERDICȚIA DE UTILIZARE ÎN SCOP CONCURENȚIAL
6.1. Vizitatorul se obligă să nu utilizeze, direct sau indirect, Informațiile Confidențiale pentru a obține un avantaj competitiv față de Companie, inclusiv, fără limitare, prin: dezvoltarea sau modificarea propriilor procese de fabricație pe baza celor observate; abordarea furnizorilor sau clienților Companiei identificați cu ocazia Vizitei în scopul obținerii unor condiții comerciale similare sau al devierii relației comerciale a acestora către Vizitator, un afiliat sau un interpus al acestuia; formularea de oferte comerciale către clienți actuali sau viitori ai Companiei/prospecți identificați ca urmare a Vizitei, în legătură cu produse sau /servicii similare celor prezentate furnizate/prestate de Companie.
6.2. Această obligație subzistă pentru o perioadă de 5 (cinci) ani de la data Vizitei.
7. DURATA OBLIGAȚIILOR DE CONFIDENȚIALITATE
7.1. Obligațiile de confidențialitate prevăzute la art. 4 subzistă pentru o perioadă de 10 5 (zececinci) ani de la data Vizitei, independent de eventuala încetare, denunțare sau expirare a oricărei relații comerciale ulterioare dintre Părți.
7.2. Pentru Informațiile Confidențiale care constituie secret comercial în sensul legislației aplicabile privind protecția know-how-ului și a informațiilor de afaceri nedivulgate, obligația de confidențialitate subzistă pe toată durata în care informația își păstrează caracterul de secret comercial, fără limită de timp.
8. RETURNAREA ȘI DISTRUGEREA INFORMAȚIILOR
8.1. La finalul Vizitei, Vizitatorul va restitui de îndată Companiei orice document, mostră, material sau suport (inclusiv suporturi electronice) primit sau întocmit cu ocazia Vizitei.
8.2. În termen de maximum 5 (cinci) zile lucrătoare de la data Vizitei, Vizitatorul va transmite Companiei o declarație scrisă, semnată de reprezentantul legal, prin care confirmă că nu a păstrat nicio copie, fotografie, înregistrare sau notiță conținând Informații Confidențiale, iar orice astfel de material a fost distrus/șters definitiv.
9. RĂSPUNDERE CONTRACTUALĂ ȘI PENALITĂȚI
9.1. Orice încălcare a obligațiilor prevăzute la art. 4, 6 sau 8 din prezentul Acord atrage obligarea Vizitatorului la plata către Companie a unei penalități în cuantum de 100.000 EUR (o sută de mii de euro) pentru fiecare încălcare constatată , sumă care nu are caracter limitativ/liberatoriu (clauză penală cu titlu de daune minime), Compania rezervându-și dreptul de a solicita, pe lângă clauza penalăpenalitate, plata de despăgubiri necesareintegrale pentru a acoperi prejudiciul efectiv suferit (damnum emergens) și beneficiul nerealizat (lucrum cessans), atunci când acestea depășesc cuantumul penalitățiiclauzei penale anterior menționate.
9.2. Penalitatea prevăzută la art. 9.1 se cumulează cu penalitatea specifică de nesolicitare prevăzută la art. 5.3, acestea sancționând încălcări distincte.
9.3. Răspunderea este solidară între societatea Vizitatoare și fiecare dintre Reprezentanții/membrii delegației care se fac vinovați de încălcarea Acordului, precum și, după caz, între societățile afiliate/din același grup care au beneficiat de Informațiile Confidențiale.
9.4. Penalitățile devin exigibile de plin drept, fără a fi necesară punerea în întârziere, notificare prealabilă sau intervenția instanței de judecată, în termen de 15 zile de la data constatării/notificării încălcării.
9.5. Compania are dreptul de a solicita instanțelor competente sau, după caz, unui tribunal arbitral, luarea de orice fel de măsuri asigurătorii sau , măsuri provizorii, inclusiv /pe cale de ordonanță președințială în vederea limitării utilizării, difuzării, diseminării Informațiilor Confidențiale sau pentru încetarea oricărei măsuri, activități, comportament care are ca rezultat încălcarea prezentului acord,(inclusiv sechestru asigurător și interdicția temporară de utilizare a informațiilor sau de desfășurare a activității incriminate), fără a fi necesară dovedirea urgenței sau constituirea vreunei cauțiuni peste minimul legal, Părțile recunoscând de pe acum caracterul iminent și ireparabil al prejudiciului cauzat prin divulgarea Informațiilor Confidențiale.
9.6. Constatarea unei încălcări a prezentului Acord în timpul desfășurării Vizitei conferă Companiei dreptul de a întrerupe imediat Vizita și de a dispune evacuarea din incintă a Reprezentanților implicați, fără nicio răspundere din partea Companiei și fără a aduce atingere dreptului acesteia la penalitățile și despăgubirile menționate mai sus.
10. OBLIGAȚII SUPLIMENTARE ALE MEMBRILOR DELEGAȚIEI
10.1. Fiecare membru al delegației Vizitatorului va semna, în mod individual, Anexa nr. 1 la prezentul Acord, prin care ia cunoștință de conținutul Acordului și se obligă personal la respectarea acestuia.
10.2. Semnarea prezentului Acord de către reprezentantul legal al Vizitatorului nu exonerează membrii delegației de răspunderea personală, aceasta fiind cumulativă și solidară cu răspunderea societății Vizitatoare.
11. LEGEA APLICABILĂ ȘI SOLUȚIONAREA LITIGIILOR
11.1. Prezentul Acord este guvernat de legea română.
11.2. Orice litigiu decurgând din sau în legătură cu prezentul Acord, inclusiv referitor la validitatea, interpretarea sau încetarea acestuia, va fi soluționat pe cale amiabilă; în cazul în care aceasta nu este posibilă în termen de 15 zile, litigiul va fi de competența instanțelor judecătorești de la sediul Companiei.
11.3. Cu titlu excepțional, pentru executarea rapidă a obligațiilor bănești rezultate din prezentul Acord, acesta constituie, potrivit legii, titlu executoriu, în măsura permisă de dispozițiile legale aplicabile.
12. DISPOZIȚII FINALE
12.1. Nulitatea sau inaplicabilitatea oricărei clauze din prezentul Acord nu afectează valabilitatea celorlalte clauze, Părțile obligându-se să înlocuiască clauza afectată cu una care să respecte cât mai fidel intenția inițială.
12.2. Prezentul Acord nu poate fi modificat decât prin act adițional scris, semnat de reprezentanții legali ai ambelor Părți.
12.3. Prezentul Acord a fost încheiat astăzi, [____________], în două exemplare originale, câte unul pentru fiecare Parte, și produce efecte de la data semnării de către ambele Părți.

	COMPANIA
PARAGON CUSTOMER 
COMMUNICATIONS ROMANIA SRL
Prin: Manuela Teodorescu,
Director General
 
Semnătura: ______________________
Data: ______________________
	VIZITATORUL
[Denumire companie]
Prin: [Nume, Funcție]
 
Semnătura: ______________________
Data: ______________________




ANEXA NR. 1
Lista membrilor delegației și angajament individual de confidențialitate
Subsemnații, membri ai delegației menționate la art. 1.2 din Acordul de Confidențialitate și Nedivulgare de mai sus, declarăm că am luat cunoștință de conținutul integral al Acordului, inclusiv de obligațiile de confidențialitate, restricțiile aplicabile Vizitei, clauza de nesolicitare a personalului și penalitățile aplicabile, și ne obligăm personal, alături de societatea pe care o reprezentăm, să le respectăm întocmai.

